o stališču, ki se sprejme v imenu Evropske unije v okviru Generalnega sveta STO glede zahtevka Združenih držav Amerike za odstopanje od pravil STO, da se podaljša program iz zakona o afriški rasti in priložnostih (AGOA)

Za Evropsko unijo zahtevek za odstopanje ne predstavlja gospodarskega dejavnika, saj dajatev prosta obravnava nima neposrednega vpliva na trgovino med EU in državami upravičenkami.

Ta zahtevek za odstopanje bi bilo drugo podaljšanje preferencialne tarifne obravnave. Združenim državam Amerike je bilo 27. maja 2009 odobreno odstopanje od obveznosti iz odstavka 1 člena I ter odstavkov 1 in 2 člena XIII za obdobje do 30. septembra 2015.

Po podatkih Združenih držav Amerike dajatev prosta obravnava, ki se zagotavlja od leta 2000 v okviru zakona o afriški rasti in priložnostih, dopolnjuje prizadevanja drugih članic STO za spodbujanje rasti in razvoja v regiji.

Cilj zakona o afriški rasti in priložnostih je zmanjšati revščino in spodbujati trajnostni gospodarski razvoj v podsaharski Afriki s pospeševanjem povečanja trgovine in naložb med Združenimi državami Amerike in državami upravičenkami. Zakon o afriški rasti in priložnostih je prav tako namenjen spodbujanju regionalnega gospodarskega povezovanja in zagotavljanju pomoči državam upravičenkam, da bolj polno sodelujejo v svetovnem gospodarstvu.

Komisija bo pooblaščena za zavzetje stališča v imenu Evropske unije v podporo zahtevku Združenih držav Amerike za odstopanje od pravil STO v obsegu, ki bi Združenim državam Amerike omogočal dajatev prosto obravnavo za upravičene izdelke s poreklom iz upravičenih podsaharskih držav do 30. septembra 2025.

3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

Člen 218(9) Pogodbe o delovanju Evropske unije (PDEU) določa, da kadar mora organ, ustanovljen z mednarodnim sporazumom, sprejeti sklep s pravnim učinkom, Svet na predlog Komisije ali visokega predstavnika Unije za zunanje zadeve in varnostno politiko sprejme sklep o stališču, ki ga je treba zavzeti v imenu Evropske unije. Odobritev odstopanja, s katerim bi se Združenim državam Amerike zagotovila preferencialna tarifna obravnava za upravičene izdelke s poreklom iz upravičenih podsaharskih afriških držav, določenih v skladu z zakonom o afriški rasti in priložnostih, spada na področje uporabe te določbe, ker sklep sprejme organ, ustanovljen z mednarodnim sporazumom (Generalni svet ali Ministrska konferenca STO), ki vpliva na pravice in obveznosti Evropske unije.

2.PRAVNA PODLAGA, SUBSIDIARNOST IN SORAZMERNOST

Z odobritvijo zahtevka Združenih držav Amerike za podaljšanje odstopanja od pravil STO bi Združene države Amerike lahko še naprej zagotavljale dajatev prosto obravnavo za upravičene izdelke s poreklom iz upravičenih podsaharskih afriških držav, določenih v skladu z zakonom o afriški rasti in priložnostih (AGOA), za obdobje do 30. septembra 2025.

Cilj tega predloga je oblikovati stališče, ki ga bo Evropska unija zastopala v okviru Generalnega sveta Svetovne trgovinske organizacije (STO), glede zahtevka Združenih držav Amerike za podaljšanje odstopanja od pravil STO in tako Evropski uniji omogočiti, da podpre ta zahtevek za odstopanje.

SKLEP SVETA

o stališču, ki se sprejme v imenu Evropske unije v okviru Generalnega sveta STO glede zahtevka Združenih držav Amerike za odstopanje od pravil STO, da se podaljša program iz zakona o afriški rasti in priložnostih (AGOA)

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1)V odstavkih 3 in 4 člena IX Marakeškega sporazuma o ustanovitvi Svetovne trgovinske organizacije („Sporazum STO“) so določeni postopki za odobritev odstopanja od obveznosti glede večstranskih trgovinskih sporazumov v Prilogi 1A ali 1B ali 1C k Sporazumu STO in njihovim prilogam.

(2)Združenim državam Amerike je bilo 27. maja 2009 odobreno odstopanje od obveznosti iz odstavka 1 člena I ter odstavkov 1 in 2 člena XIII Splošnega sporazuma o carinah in trgovini 1994 („GATT 1994“) za obdobje do 30. septembra 2015.

(3)V skladu z odstavkom 3 člena IX Sporazuma STO so Združene države Amerike predložile zahtevek za odstopanje od obveznosti iz odstavka 1 člena I ter odstavkov 1 in 2 člena XIII GATT 1994 za obdobje do 30. septembra 2025 v obsegu, ki bi Združenim državam Amerike še naprej omogočal dajatev prosto obravnavo za upravičene izdelke s poreklom iz upravičenih podsaharskih afriških držav, določenih v skladu z zakonom o afriški rasti in priložnostih (AGOA).

(4)Odobritev tega odstopanja ne bi negativno vplivala niti na gospodarstvo Evropske unije niti na trgovinske odnose z upravičenci do tega odstopanja. Poleg tega Evropska unija na splošno podpira ukrepe za zmanjševanje revščine ter spodbujanje stabilnosti in trajnostnega gospodarskega razvoja v državah upravičenkah.

(5)Zato je primerno sprejeti stališče, ki ga bo Evropska unija zastopala na Generalnem svetu STO v podporo zahtevku Združenih držav Amerike za odstopanje –

SPREJEL NASLEDNJI SKLEP:

Člen 1

Stališče, ki se sprejme v imenu Evropske unije v okviru Generalnega sveta Svetovne trgovinske organizacije je podpora zahtevku Združenih držav Amerike za odstopanje od obveznosti iz odstavka 1 člena I ter odstavkov 1 in 2 člena XIII Splošnega sporazuma o carinah in trgovini 1994 do 30. septembra 2025 v skladu s pogoji iz zahtevka Združenih držav Amerike za odstopanje.

To stališče izrazi Komisija.

Člen 2

Ta sklep začne veljati na dan sprejetja.

V Bruslju,